सुमावली| ग्राम पंचायत सिगौरा के मजरा चंदपुरा में पानी की विकट समस्या थी। गांव के लोगों को एक किलोमीटर दूर खेतों में लगे कृषि पंपों से पानी भरकर लाना पड़ता था। समस्या लेकर ग्रामीणों ने क्षेत्रीय विधायक सत्यपाल सिंह सिकवार को अवगत कराया गया। श्री सिकरवार के प्रयासों से गांव में नलजल योजना के लिए बजट स्वीकृत किया गया। तत्पश्चात गांव में नलजल योजना लगाई गई। नलजल योजना का सिकरवार द्वारा विगत दिवस शुरू किया गया। अब गांव के लोगों को घर-घर पर नलों से पर्याप्त मात्रा में पानी मिल रहा है। नलजल योजना लगने से जल संकट की समस्या दूर हो गई है।